ຊາວມົ້ງທີ່ຕິດຄຸກຍ້ອນອຸບັດຕິ ເຫດລົດໂຕໂຍຕາຖືກປ່ອຍໂຕ
ຜູ້​ພິພາກສາ​ສານ​ທີ່ເມືອງເຊນຕ໌ພອລ ​ລັດມີນີ ໂຊຕາ ໄດ້ສັ່ງປ່ອຍນາຍກົວຟົງລີ ທີ່​ຕິດ​ຄຸກ​ໃນ​ ປີ 2007​​.
ຜູ້ພິພາກສາສານທ່ານນື່ງ ທີ່ເມືອງ Saint Paul ລັດ Minnesota ໄດ້ສັ່ງປ່ອຍອອກຈາກຄຸກ ຊາຍຊາວມົ້ງຄົນນຶ່ງ ທີ່ຕິດຄຸກໃນປີ 2007 ໃນຂໍ້ຫາຂັບລົດ Toyota ຂອງລາວຕຳລົດອີກຄັນນຶ່ງ ເຮັດໃຫ້ຄົນຕາຍ 3 ຄົນ ແລະຜູ້ພິພາກສາສານສັ່ງໃຫ້ຍົກເອົາຄະດີຂອງນາຍ Koua Fong Lee ຂຶ້ນມາພິຈາລະນາໃໝ່ ແຕ່ທະນາຍ ຄວາມຂອງລັດ Minnesota ກ່າວວ່່າ ລາວຈະບໍ່ດໍາເນີນ ຄະດີນີ້ອີກແລ້ວ ນາຍ Koua Fong Lee ອົບພະຍົບຊາວມົ້ງໄດ້ກະໂດດ ຂຶ້ນລົງແລະໂອບກອດເມຍຂອງລາວດ້ວຍຄວາມດີໃຈ ເພາະນັ້ນໝາຍຄວາມວ່າລາວເປັນອິດສະລະແລ້ວ ຜູ້ພິພາກສາສານຕັດສິນວ່າ ຫຼັກຖານໃໝ່ທີ່ຖືກນໍາມາສະເໜີໃນການພິຈາລະນາຄະດີ ຂອງນາຍ Lee ອັນໂຮມທັງຄຳໃຫ້ການຈາກເຈົ້າຂອງລົດ Toyata ຫລາຍຄົນທີ່ວ່າ ລົດ Toyota ຂອງເຂົາເຈົ້າໄດ້ເລ່ງຄວາມໄວຂຶ້ນເອງ ໂດຍທີ່ເຂົາເຈົ້າບໍ່ໄດ້ຢຽນຄັນເລ່ງເລີຍນັ້ນ ນາຍ Koua Fong Lee ຖືກໂທດຈໍາຄຸກເປັນເວລາ 8 ປີ ໃນຖານຂ້າຄົນຕາຍ ເວລາ ລົດໂຕໂຍຕາ ແຄມເມີຣີ ຂອງລາວພຸ່ງເຂົ້າຕຳລົດທີ່ຈອດຢູ່ແຄມທາງອອກທາງຫຼວງ ໃຫ່ຽສາຍນຶ່ງ ຊຶ່ງພາໃຫ້ສາມຄົນເສຍຊີ ວິດ ອັນມີເດັກຊາຍອາຍຸ 10 ປີແລະເດັກຍິງ ອາຍຸ 6 ປີນຳ ນາຍ Lee  ໄດ້ຢືນຢັນມາຕະຫລອດວ່າລາວພະຍາຍາມຢຽບຄັນຫ້າມຈົນຈຳຫລາຍ ຫົນແລ້ວແຕ່ກໍຍັງບໍ່ສາມາດຢຸດລົດໄດ້ ຜູ້ພິພາກສາສານຍັງກ່າວຕື່ມວ່າ ທະນາຍຄວາມຂອງຜູ້ກ່ຽວໄດ້ເຮັດວຽກຢ່າງບົກ ຜ່ອງ ເພາະບໍ່ໄດ້ນໍາສະເໜີຈົດໝາຍຈາກຜູ້ຊຽ່ວຊານທີ່ກ່າວວ່າ ນາຍລີໄດ້ພະຍາ ຍາມຫ້າມລົດຂອງລາວຈົນເຖິງທີ່ສຸດແທ້